4. marraskuuta
Tapahtumia

1576 – Alankomaiden vapaussota (kahdeksankymmenvuotinen sota): Espanja valtasi Belgian Antwerpenin (kolmen päivän päästä kaupunki oli lähes tuhoutunut).
1852 – Kreivi Camillo Benso di Cavourista tuli Piemonten-Sardinian pääministeri, mikä pian laajeni Italiaksi.
1869 – Tiedejulkaisu Naturen ensimmäinen numero ilmestyi.
1884 – Grover Cleveland voitti republikaani James G. Blainen täpärästi Yhdysvaltain presidentinvaaleissa.
1899 – Jean Sibeliuksen säveltämä Finlandia sai kantaesityksensä Ruotsalaisessa teatterissa Helsingissä. Mestari itse johti esityksen.
1899 – Sigmund Freudin kirja Unien tulkinta (Die Traumdeutung) julkaistiin Wienissä.
1918 – Ensimmäinen maailmansota: Itävalta-Unkari antautui Italialle.
1918 – Saksan vallankumous alkoi 40 000 merimiehen vallattua Kielin sataman.
1921 – Ernst Röhm perusti Saksassa Sturmabteilungin (SA), mihin myöhemmin Adolf Hitlerin valtaannousu perustui.
1921 – Japanin pääministeri Hara Takashi salamurhattiin Tokiossa.
1922 – Brittiläinen arkeologi Howard Carter ja hänen mesenaattinsa lordi Carnarvon löysivät sisäänkäynnin faarao Tutankhamonin hautaan Kuninkaiden laaksossa Egyptissä.
1933 – Suomen Heimosoturien Liitto perustettiin Helsingissä.
1939 – Toinen maailmansota: Yhdysvaltain presidentti Franklin D. Roosevelt määräsi Yhdysvaltain tulliviranomaiset noudattamaan vuoden 1939 puolueettomuuslakia, mikä salli sotaakäyvien osapuolien ostaa aseita "itsepalveluperiaatteella" (cash-and-carry).
1948 – T.S. Eliot sai Nobelin kirjallisuuspalkinnon.
1952 – Dwight D. Eisenhower voitti demokraatti Adlai Stevensonin Yhdysvaltain presidentinvaalissa.
1952 – Yhdysvaltain hallitus perusti Kansallisen turvallisuusviraston (NSA).
1956 – Neuvostoliittolaiset joukot miehittivät Unkarin tarkoituksenaan murskata 23. lokakuuta alkanut Unkarin kansannousu. Tuhannet unkarilaiset saivat surmansa, vielä useampi haavoittui ja lähes neljännesmiljoona unkarilaista lähti maasta kansannousun tukahdutuksessa.
1960 – Sopeutumattomat-elokuvan (The Misfits) kuvaukset päättyivät. Elokuva oli Marilyn Monroen, Montgomery Cliftin ja Clark Gablen viimeiseksi jäänyt elokuva.
1966 – Arno-joen tulva aiheutti suurta tuhoa Firenzessä. Samaan aikaan sattui lisäksi Venetsiassa epätavallisen korkea vuorovesitulva.
1966 – Egypti ja Syyria allekirjoittivat keskinäisen puolustussopimuksen.
1970 – Genie, 13-vuotias kymmenen vuotta eristyksessä elänyt villilapsi löydettiin Los Angelesista.
1979 – Iranin panttivankikriisi alkoi. Iranilaiset radikaalit, joista suurin osa oli opiskelijoita, valtasivat Yhdysvaltain Teheranin suurlähetystön ja ottivat 90 panttivankia (joista 63 oli yhdysvaltalaisia).
1980 – Ronald Reagan voitti presidentti Jimmy Carterin selvällä ääntenenemmistöllä.
1993 – Jean Chrétienistä tuli Kanadan pääministeri.
1993 – Helsingissä järjestettiin työttömien suurmielenosoitus, murrostorstai.
1995 – Osallistuttuaan Tel Avivissa pidettyyn rauhanmarssiin Israelin pääministeri Jitzhak Rabin haavoittui kuolettavasti äärioikeistolaisen israelilaisen salamurhaajan luodista. Hän kuoli myöhemmin illalla telavivilaisessa sairaalassa.
2001 – Hurrikaani Michelle saapui Kuubaan tuhoten tuhansia koteja.
2001 – Pohjois-Irlannissa perustettiin uusi poliisivoima (Police Service of Northern Ireland) Belfastin sopimuksen ehtojen mukaisesti. Sen periaatteena oli muun muassa värvätä yhtäläinen määrä katolilaisia ja protestantteja.
2003 – Mitattiin suurin koskaan havaittu auringonpurkaus (X28).
2003 – Novell ilmoitti ostavansa Linux-yhtiö SuSEn.